OpenLLM-France/wikimedia huggingface dataset:
# Ronaldo

Ronaldo Luiz Nazário de Lima (Itaguaí, Rio de Janeiro, Brasil, 1976ko irailaren 22), futbol arloan Ronaldo deitua, futbolari profesional ohia da, munduko aurrelari onenetakoa izana. Sortzez brasildarra, Espainiako hiritartasuna ere badu. Baloia oinetan zeramala zuen abiadurarengatik, O fenômeno goitizena eman zioten. Horrezaz gainera, golak sartzeko sen aparta zuen, atezainaren aurrean inoiz urduritasuna edo ezbaiak erakutsi gabe. Arrakasta andana lortu zuen bere ibilbidean zehar. 1994ko eta 2002ko Munduko Futbol Txapelketak irabazi zituen Brasilgo selekzioarekin, eta 1998koan finalera iritsi zen. FIFAko Urteko Munduko Futbolariaren Saria hirutan eman diote: 1996an, 1997an eta 2002an.

## Ibilbidea

* 1990-1991 Social Ramos Club
* 1991-1993 São Cristóvão de Futebol e Regatas
* 1993-1994 Cruzeiro Belo Horizonte
* 1994-1995 PSV Eindhoven
* 1996-1997 FC Barcelona
* 1997-2002 Inter Milan
* 2002-2007 Real Madrid
* 2007-2008 AC Milan
* 2009-2011 Corinthians

## Erreferentziak

* (Gaztelaniaz) PERÚ, NOTICIAS EL COMERCIO. (2016-09-22). «"Ronaldo, el mejor jugador que vi", por Arturo León | DEPORTE-TOTAL» El Comercio Perú (Noiz kontsultatua: 2021-02-23).
* «Ronaldo, el mejor '9' de la historia - MARCA.com» www.marca.com (Noiz kontsultatua: 2021-02-23).
* .Com, FIFA. (1966)..
* (Gaztelaniaz) «Valladolid: Ronaldo ya es presidente del Valladolid» Marca.com 2018-09-28 (Noiz kontsultatua: 2021-02-23).
* (Gaztelaniaz) «Valladolid: Ronaldo, nuevo máximo accionista del Valladolid: "Queremos crecer hasta donde nuestra ilusión lo permita"» Marca.com 2018-09-03 (Noiz kontsultatua: 2021-02-23).
* ↑ Lur entziklopedietatik hartua.

## Ikus, gainera

* FIFA 100

## Kanpo estekak

* Ronaldo Video
* Ronaldo tribute site
* Datuak: Q529207
* Multimedia: Ronaldo Nazário / Q529207
# Menorca

Menorca uhartea Balear Uharteen artean iparraldeen dagoena da; eta, azalerari dagokionez (701 km2), bigarren handiena, Mallorcaren atzetik eta Eivissaren aurretik.

## Historia

* Brontze Aroan, bertako biztanleek talaiot izeneko eraikin megalitikoak egin zituzten, Mallorca, Sardinia edo Maltan daudenen antzekoak.
* 1708tik Menorca Erresuma Batuaren menpe gelditu zen, Espainiako Ondorengotza Gerraren ondorioz, 70 urte baino gehiago egoera hori luzatuz.
* 1782ko otsailaren 5ean Espainiak uhartea bereganatu zuen, britainiarrak menderatuz.
* Espainiako Gerra Zibilaren garaian, Mallorca ez bezala, Menorca Errepublikaren alde lerratu zen. 1936ko abuztuan, eta Pedro Marqués militar errepublikanoaren aginduz, Francoren aldeko ehundaka militar, zibil eta elizgizon erail zituzten, frankistek uhartea hartu baino lehenago.

## Udalerriak

* Maó: 27.669 biztanle (2005), hiriburua.
* Ciutadella de Menorca: 26.972.
* Alaior: 8.671.
* Es Castell: 7.440.
* Sant Lluís: 5.865.
* Ferreries: 4.416.
* Es Mercadal: 4.255.
* Es Migjorn Gran: 1.409.

## Hizkuntzak

Uhartean katalanaren ekialdeko dialektoa den menorkera hitz egiten dute, gaztelaniarekin batera.

## Erreferentziak

* ↑ Euskaltzaindia. 70. araua: Mundu zabaleko uharte nagusiak. (Noiz kontsultatua: 2012-5-21).
* ↑ Euskaltzaindia. Europako toponimia fisikoa. .
* Menorca Facebook Page

## Kanpo estekak

* (Katalanez)(Gaztelaniaz)(Ingelesez)(Alemanez) Menorcako Kontseiluaren webgunea
* Datuak: Q52636
* Multimedia: Menorca / Q52636
# Iturrotz (elkartea)

Iturrotz mendi bizikletako elkartea eta mendi txirrindularitza taldea da. Elkarteak Nafarroan egiten diren lasterketa asko antolatzen ditu. Adibide gisa, 2003ko Euskadiko Open-ean, Izkue, Arazuri eta Orkoien-go lasterketak antolatu zituen. 2009. urtean, beste bi elkarterekin batera Caja Rural Kopa sortu zuen, nafarroan.
Beste aldetik, talde garrantzitsua izan da beti eta txirrindularitza eskola garrantzitsua dauka. Talde honetako txirrindulariek, Euskadiko Open-a irabazi dute taldeka, Diario de Navarra eta Lizarrako Klasikoa baita ere, besteak beste. Gurean, mendi bizikletaren lehenego urteetatik izan da lan garrantzitsua egiten ume eta gazteak mundu honetara urbiltzen. Ander Villanueva, 2014ko nafarroako txirrindularitza federakundearen lehendakaria izan zena, talde honetan izan zen gaztetan.
2004. urtetik aurrera, bere taldea Elite eta Sub23 mailan Conor-Saltoki bezala ezagutzen da.

## Taldeak
### 2003

* Ander Villanueva
* Ander Elizagarai
* Iker Ezkardi
* Iker Villanueva
* Ander Zulet
* Ivan Larratxea
* Oscar Vergara
* Iker Ezcarai
* Oskar Barnetxea
* Iñaki Izu
* Daniel Diez
* Imanol Sagardoy

### 2002

* Ander Villanueva
* Ander Elizagarai
* Cesar Ollo
* Ivan Larratxea
* Pedro Sagardoy
* Jose Luis Garcia

### 2001

* Ander Villanueva
* Ander Elizagarai
* Iker Villanueva
* Ivan Larratxea

### 2000

* Iker Villanueva

### 1999

* Ander Villanueva
* Ander Elizagarai

## Palmaresa
### 2003

Euskal Herriko Mendi Bizikleta Txapelketa.
Diario de Navarra Open-a.
Arazuri.
Arrasate.
Tolosa.
Muskiz.
Orkoien.
Gueñes.
Bastida.
Oteiza.
Muniain de la Solana.
Lukin Saria.
Villa del Cerco.
Zurukuain Saria.
Lizarra Klasikoa.

### 2002

Diario de Navarra Open-a.

### 2001

Euskadiko Open-a taldeka.
Diario de Navarra Open-a.
Julian Sport Saria.
Lukin Saria.
Zurukuain Saria.

### 2000

Bicihobby Saria.

### 1999

Lizarra Klasikoa.

## Kanpo estekak

* ↑ (Gaztelaniaz) Club Ciclista Iturrotz | Club Iturrotz. (Noiz kontsultatua: 2021-03-24).
* ↑ «El navarro CC Iturrotz se lanza con un nuevo equipo, el Conor-Saltoki : MTB Mountain Bike en Internet : e-MTB.com : Competición, rutas, clubes, freeride, aventura, resistencia» archive.e-mtb.com (Noiz kontsultatua: 2021-03-25).
# Iturrotz

Iturrotz honakoa izan daiteke:
* Iturrotz (aztarnategia), Nafarroa Garaiko aztarnategia, Brontze Arokoa eta erromatarren garaikoa.
* Iturrotz (elkartea), txirrindularitza elkartea.
# Naomi Feil

Naomi Gisela Feil (Munich, Alemania, 1932ko uztailaren 22a - Eugene, Oregon, AEB, 2023ko abenduaren 24a) alemaniar-estatubatuar zientzialaria, gerontologo, gizarte-langilea eta antzerki aktorea izan zen. Balidazio-terapia garatu zuen (enpatian oinarritzen den terapia holistikoa, defizit kognitiboa eta dementzia duten pertsonak komunikatzeko bitartekoak ematen dituena).

## Bizitza

Munichen jaio zen 1932ko uztailaren 22an, eta Ameriketako Estatu Batuetara emigratu zuen 1937ko uztailean. Han, lehenik New York hirian hazi zen , eta gero, 8 urtetik aurrera, Cleveland-en (Ohio), Montefiore Zaharren Etxean, gurasoek lan egiten zuten lekuan. Ama Gizarte Zerbitzuen Saileko burua zen eta aita administratzailea.
New Yorken helduaro goiztiarra izan ondoren, New Yorkeko Herbert Berghof Studion antzezten eta antzerkia ikasten aritu ondoren, Feilek bizitza osoko bokazioa berreskuratu zuen, Columbiako Unibertsitateko Gizarte Laneko maisutza eskuratu zuen eta Clevelandera itzuli zen bere bizitza profesionala Montefioren hasteko, inprobisaziorako eta antzerki-gaitasunetarako berezko talentua sartuz han eta atzerrian irakasten eta gaitzen eman zituen hamarkada askotan, oraindik ere egiten ari zena 2015ean Eugenera (Oregon) bizitzera joan ondoren.
1963 eta 1980 artean, «balidazio-terapia» garatu zuen, adineko pertsona desorientatuekin lan egiteko metodo tradizionalen alternatiba gisa. "Validation: The Feil Method" 1982an argitaratu zuen lehen liburua izan zen, ondoren "The Validation Breakthrough", bere bigarrena, 1993an argitaratua.
2023ko azaroan, minbizi metastasikoa zuela jakinarazi zion baliozkotze terapiaren munduko profesionalen sareari. Bere senarra, Edward Feil zinemagilea, bera baino lehenago hil zen. Feil Eugenen hil zen, Oregonen, 2023ko abenduaren 24an, 91 urte zituela.

## Argitaratutako lanak

* 1982an, Validation: The Feil Method"
* 1993an, "The Validation Breakthrough"

## Erreferentziak

* 1 2 Neal, Martin; Barton Wright, Philip. (2003-07-21). «Validation therapy for dementia» Cochrane Database of Systematic Reviews doi:10.1002/14651858.cd001394. ISSN 1465-1858..
* ↑ «Validation, communication through empathy | Naomi Feil | TEDxAmsterdamWomen - YouTube» www.youtube.com.
* 1 2 Munsch-Roux, Kathia; Munsch, Frédéric. (March 2008). «La méthode de validation™de Naomi Feil» Gérontologie et société 31 (126): 189–204. doi:10.3917/gs.126.0189..
* ↑ Naomi Gisela Feil. Legacy.com 27 de diciembre de 2023.

## Kanpo estekak

* Datuak: Q1574525
# Charles Kingsford Smith

Charles Edward Kingsford Smith (Hamilton, 1897ko otsailaren 9a – Andamango itsasoa, 1935ko azaroaren 8a) australiar hegazkinlari aitzindaria izan zen.
Ingeniaritza elektrikoko ikasketak egin zituen Australiako Indar Armatuetan sartu aurretik. Lau kideko tripulazio baten buruan, hegaldi transatlantiko bat egin zuen lehen hegazkinlaria izan zen. 1928an Oaklandetik Brisbanera joan zen, Hawaiin eta Fijin bi geldialdi eginez. Australiako lehen zeharkaldia eta Australia eta Zeelanda Berria arteko lehen hegaldia ere egin zituen. 1930eko urrian abiadura-errekorra ezarri zuen Ingalaterra eta Australia arteko hegaldi batean.
Kingsford Smith 1935eko azaroaren 8an desagertu zen Andaman itsasoan, Prayagraj eta Singapur arteko gaueko hegaldi batean.
Sydneyko aireportuak Kingsford Smith izena du bere omenez.
* Datuak: Q1065180
* Multimedia: Charles Kingsford Smith / Q1065180
# Abdul Karim Kassem

Abdul Karim Kassem (arabieraz عبد الكريم قاسم‎, Abd al-Karīm Qāsim; Bagdad, Otomandar Inperioa, 1914ko azaroaren 21a - Bagdad, Irak, 1963ko otsailaren 9a) irakiar militar eta buruzagia zen.

## Bizitza

1958an, estatu-kolpe bat eman zuen: Faisal II.a erregea, Abdulah printzea eta haren familiako hemeretzi pertsona hil zituzten, monarkia kendu, eta errepublika ezarri zen Iraken. Kassemek bere burua izendatu zuen lehendakari, Barne Arazoetako ministro eta Defentsako ministro. 1961eko kurduen matxinadak oso egoera larrian utzi zuen gobernua. 1963an, matxinada militar bat izan zen gobernuaren kontra, eta Kassem fusilatu egin zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q299732
* Multimedia: Abd al-Karim Qasim / Q299732
# Fantasia ilun

Fantasia iluna fikzio fantastikoaren azpigeneroa da, fantasia eta beldurrezko elementuekin uztartzen duten literaturako, zinemako eta arte arloko lanak biltzen ditu; giro ilun edo itzaltsuetan garatzen diren kontakizunak dira. Kontzeptuak ikararen sentsazioa transmititzen duten fantasiazko lanei erreferentzia egiteko erabil daiteke. Gertrude Barrows Bennett (1883 – 1948) idazleari «fantasia iluna asmatu zuen emakumea» deitu izan zaio.
Charles L. Grant eta Karl Edward Wagner autoreei fantasia ilun hitza sortu izana egozten zaie, nahiz eta egile horietako bakoitzak fikzio mota desberdin bat deskribatu.
Fantasia ilunaren ordezkari nagusiak hauek dira, besteak beste: AEBetako H. P. Lovecraft, haren lagun Clark Ashton Smith kaliforniarra, eta bizitzako zatirik handiena Filadelfian igaro zuen Abraham Merritt. Azpigenero horretako autore gehienek pulp estiloko liburuxketan abiatu zuten beren literatur ibilbidea.

## Egile garrantzitsuak
### Aurrekariak

* J. R. R. Tolkien
* Robert E. Howard
* H. P. Lovecraft
* Clark Ashton Smith
* Gertrude Barrows Bennett

### 1960-70. hamarkadak

* Karl Edward Wagner
* Michael Moorcock
* Ursula K. Le Guin
* Michael Ende

### 1980. hamarkada

* Glen Cook
* Stephen King
* Terry Pratchett

### 1990etik aurrera

* George R. R. Martin
* Guillermo del Toro
* Neil Gaiman
* Kentaro Miura
* Andrzej Sapkowski
* Felipe Montes

## Erreferentziak

* 1 2 Berria. (2025-03-9). «Fantasiazko misterio lanbrotsua» Berria (Noiz kontsultatua: 2025-03-09).
* ↑ The Greenwood Encyclopedia of Science Fiction and Fantasy: Themes, Works, and Wonders, Volume 1, editorea: Gary Westfahl, Greenwood Publishing Group, 2005.
* ↑ https://www.webcitation.org/67ZeFztWj?url=http://www.darkecho.com/darkecho/features/kew.html#

## Kanpo estekak

* Datuak: Q794912
* Multimedia: Dark fantasy / Q794912
# Mosaprida

Mosaprida konposatu organiko aromatikoa da C$_{21}$H$_{25}$ClFN$_3$O$_3$ formula duena, amiden klasekoa, bentzamiden taldekoa. Solidoa da.
Mosaprida botika antiemetikoa da. Hainbat arazo tratatzeko usatzen da, hala nola, dispepsia, goragalea eta arazo gastroesofagikoen sintomak. Espainian generiko moduan merkaturatzen da. Pilula gisa hartzen da.
Albo-ondorioen artean beherakoa aipa daiteke.

## Erreferentziak

* ↑ (Ingelesez) PubChem. «Mosapride» pubchem.ncbi.nlm.nih.gov (Noiz kontsultatua: 2025-03-10).
* 1 2 «★ Mosaprida 🥇» www.vademecum.es (Noiz kontsultatua: 2025-03-10).
* Datuak: Q68566
* Multimedia: Mosapride / Q68566
# Metoklopramida

Metoklopramida konposatu organiko aromatikoa da C$_{14}$H$_{22}$ClN$_3$O$_2$ formula duena, amiden klasekoa, bentzamiden taldekoa. Solidoa da. Narritagarria da.
Metoklopramida dopamina-antagonista eta antiemetikoa da. Hainbat arazo tratatzeko usatzen da, hala nola, goragalea, okadak, gastroparesia eta migrainak tratatzeko. Espainian eta Frantzian generiko moduan merkaturatzen da. Pilula gisa hartzen da.
Munduko Osasun Erakundearen ezinbesteko sendagaien zerrendan dago.
Albo-ondorioen artean logura, beherakoa, astenia, depresioa eta hipotentsioa aipa daitezke.

## Sintesia

Metoklopramidaren sintesia azido 4-aminosalizilikotik abiatuta bi moldez egin daiteke, beheko eskeman ikus daitekeen bezala.

## Erreferentziak

* ↑ (Ingelesez) PubChem. «Metoclopramide» pubchem.ncbi.nlm.nih.gov (Noiz kontsultatua: 2025-03-10).
* 1 2 «★ Metoclopramida 🥇» www.vademecum.es (Noiz kontsultatua: 2025-03-10).
* ↑ (Ingelesez) Organization, World Health. (2021). World Health Organization model list of essential medicines: 22nd list (2021). (Noiz kontsultatua: 2025-03-10).
* Datuak: Q421095
* Multimedia: Metoclopramide / Q421095
# Kofia

Kofia emakumeek erabiltzen duten burugainekoa, gehienetan burugain osoa estaltzen ez duena, batzuetan brodatua eta parpailaz hornitua, lanbide batzuetako uniformean erabiltzen dena, hala nola erizainek eta neskameek.
Europako emakumezko jantzi tradizional batzuetako osagarria ere bada, esate baterako Bretainian, Savoian, Herbehereetan, Norvegian eta Suedian; ohikoan oihal zuriz egina eta brodatuekin apaindua.

## Erreferentziak

* ↑ «La coiffe bretonne et son histoire (Bretagne)» www.infobretagne.com (Noiz kontsultatua: 2025-03-10).

## Kanpo estekak

* Datuak: Q15978441
* Multimedia: Coifs / Q15978441
# Prukaloprida

Prukaloprida konposatu organiko aromatikoa da C$_{18}$H$_{26}$ClN$_3$O$_3$ formula duena, amiden klasekoa, bentzamiden taldekoa. Solidoa da. Narritagarria da.
Prukaloprida botika gisa idorreri kronikoa tratatzeko usatzen da. Espainian eta Frantzian Resolor makarekin merkaturatzen da. Pilula gisa hartzen da.
Albo-ondorioen artean beherakoa, buruko mina, apetitua galtzea, zorabioak, dispepsia eta nekea aipa daitezke.

## Erreferentziak

* ↑ (Ingelesez) PubChem. «Prucalopride» pubchem.ncbi.nlm.nih.gov (Noiz kontsultatua: 2025-03-10).
* 1 2 «★ Prucaloprida 🥇» www.vademecum.es (Noiz kontsultatua: 2025-03-10).
* Datuak: Q68484
* Multimedia: Prucalopride / Q68484
# Kofia bretoi

Kofia bretoia edo Bretainiako kofia Bretainiako jantzi tradizionala da, emakumezkoen burukoa, kofia ohikoan zuria (baina ez beti) eta brodatua, hainbat forma lokaletan garatu dena. Bigoudène esaten zaion forma bertikal eta garaia da ezagunena, baina inondik ere ez bakarra. Gai desberdinez egon daiteke egina, adibidez lihoa, kotoia, gaza edo tula.
Antzinako jatorria du kofia honek, erlijiozko erabileretan bereziki, Europako beste batzuek bezalaxe, baina 19. mendearen erdialdetik zabalkunde handia izan zuten Bretainian. 19. mendean eta 20. mendean, emakumezko bretoi gehienen eguneroko jantzi bilakatu ziren, eta aldaera lokalak biderkatu ziren. Eskualde txiki batean ere estilo bat baino gehiago aurkitu daiteke, eta tradizionalki, ezkongabe, ezkondu edo alargunen aldaerak izan dira, eta baita dolua adieraztekoak (kasu honetan zuria da doluaren kolorea).
21. mendearen hasieran apenas geratzen den egunerokan kofiarik daraman andrazko bretoirik, baina Kenleur kultura bretoiaren erakundeak antolatzen dituen bilkura eta jaialdietan ohikoa da emakumezkoak, gazte zein nagusi, kofiaz janztea.

## Iruditegia

* 1900. urteko prozesio bat, emakumezko askok kofia desberdinak daramatzate.
* Jaialdi bat 2005. urtean.
* Rennesko kofiak, catiole deituak, tximeleten hegalak bezala zabal-zabalak.
* Bigoudène burukoak.
* Txano formako kofiak.
* Rozig eskualdeko kofia.

## Erreferentziak

* ↑ «La coiffe bretonne et son histoire (Bretagne)» www.infobretagne.com (Noiz kontsultatua: 2025-03-10).
* ↑ (Frantsesez) Tiercin, Florian. (2023-03-11). «La question pas si bête : combien de coiffes bretonnes existe-t-il ?» actu.fr (Noiz kontsultatua: 2025-03-10).
* ↑ (Frantsesez) «Les coiffes de Bretagne» NHU | Votre Média Breton 2025-02-28 (Noiz kontsultatua: 2025-03-10).
* ↑ (Frantsesez) «Les coiffes bretonnes» La Maison du Filet 2025-02-04 (Noiz kontsultatua: 2025-03-10).

## Bibliografia

Hélias, Pierre-Jakez. (1986). Coiffes et costumes de Bretagne. Éd. d'Art Jos Le Doaré ISBN 978-2-85543-009-6.

## Kanpo estekak

* Datuak: Q21157367
* Multimedia: Coiffes bretonnes / Q21157367
# Amisulprida

Amisulprida konposatu organiko aromatikoa da C$_{17}$H$_{27}$N$_3$O$_4$S formula duena, amiden klasekoa, bentzamiden taldekoa. Solido narritagarria da. Disolbaezina da ohiko disolbatzaileetan.
Amisulprida dopamina-antagonista da eta ezaugarri hori medio botika antipskotiko gisa usatzen da eskizofrenia, depresioa eta antsietatea tratatzeko. Espainian botika generiko moduan merkaturatzen eta Frantzian Solian markarekin. Pilula gisa hartzen da.
Albo-ondorioen artean okadak, insomnioa eta botagura aipa daitezke.

## Erreferentziak

* ↑ (Ingelesez) PubChem. «Amisulpride» pubchem.ncbi.nlm.nih.gov (Noiz kontsultatua: 2025-03-10).
* 1 2 «★ Amisulprida 🥇» www.vademecum.es (Noiz kontsultatua: 2025-03-10).
* ↑ «Amisulpride ( Solian )» www.biopsychiatry.com (Noiz kontsultatua: 2025-03-10).
* Datuak: Q418785
* Multimedia: Amisulpride / Q418785
# 1953ko Eibarko Bizikleta

II. Eibarko Bizikleta 1953ko maiatzaren 8tik maiatzaren 10era egin zuten.
Garaileak, Vicenç Iturat valentziarrak, 19.42'50" behar izan zituen 664 km-ko ibilbidea osatzeko.

## Etapak

| Etapa | Data | Ibilbidea | km | Etaparen irabazlea | Sailkapen orokorreko liderra |
| 1. etapa | 1953-5-8 | Eibar-Eibar | 254 | Luciano Montero Rechou | Luciano Montero Rechou |
| 2. etapa | 1953-5-9 | Eibar-Eibar | 223 | Francesc Massip | Francesc Massip |
| 3. etapa | 1953-5-10 | Eibar-Eibar | 187 | Isidoor De Ryck | Vicenç Iturat |

## Erreferentziak

* ↑ «1953ko Eibarko Bizikleta» Firstcycling.com.

## Kanpo estekak

* Datuak: Q132952445
# Tadamichi Kuribayashi

Tadamichi Kuribayashi (Japoniera: 栗林 忠道, 1891ko uztailaren 7a - c. 1945eko martxoaren 26a) Japoniako Armada Inperialeko jenerala, diplomatikoa eta Japoniako Armada Inperialeko Estatu Nagusiko komandantea izan zen. Iwo Jimako guduan japoniar goarnizioko komandante izan zelako ezaguna da.
* Datuak: Q297013
* Multimedia: Tadamichi Kuribayashi / Q297013
# Tim Merlier

Tim Merlier (Wortegem-Petegem, 1992ko urriaren 30a) txirrindulari profesional belgikarra da, gaur egun Soudal Quick-Step taldean aritzen dena. Errepideko zein Ziklo-kroseko probetan aritua da.

## Palmaresa

2015
* 3. Schaal Selsean
* 5. Omloop Het Nieuwsbladean
2016
* Zottegem Hiriko Sari Nagusia
2017
* 3. Schaal Selsean
2018
* Danimarkako Itzuliko 2 etapa eta Puntukako sailkapena
2019
* Elfstedenronde
* Belgikako errepide txirrindularitzako txapelketa
* Alsaziako Tourreko 2 etapa eta Puntukako sailkapena
* Danimarkako Itzuliko etapa 1
2020
* Antalyako Tourreko etapa 1
* Brussels Cycling Classic
* Tirreno-Adriatikoko etapa 1
* 3. La Panneko Hiru Egunetan
2021
* Le Samyn
* Jean-Pierre Monseré Sari Nagusia
* Bredene Koksijde Classic
* Italiako Giroko etapa 1
* Limburgoko Tourra
* Elfstedenronde
* Frantziako Tourreko etapa 1
* Beneluxeko Itzuliko 2 etapa
* 2. Marcel Kint Sari Nagusian
* 2. Isberguesko Sari Nagusian
* 3. Flandrian Zeharean
* 3. Antwerp Port Epicean
* 7. Lovainako Tourra - Jef Scherens Memorialan
* 7. Brussels Cycling Classicean
* 9. Dwars door het Hagelandean
2022
* Tirreno-Adriatikoko etapa 1
* Nokere Koerse
* Brujas-De Panne Klasikoa
* Belgikako errepide txirrindularitzako txapelketa
* Rik Van Steenbergen Memoriala
* 3. Europako errepideko txirrindularitza txapelketan
* 3. Bredene Koksijde Classicean
* 3. Elfstedenronden
* 6. Gante-Wevelgemen
* 6. Flandriako txapelketan
* 9. Scheldeprijsean
2023
* Omango Tourreko etapa 1
* UAE Tourreko 2 etapa eta Puntukako sailkapena
* Paris-Nizako etapa 1
* Nokere Koerse
* Fourmiesko Sari Nagusia
* 2. Gullegem Koersen
2024
* UAE Tourreko etapa 1
* Nokere Koerse
* Scheldeprijs
* Italiako Giroko 3 etapa
* Belgikako Itzuliko 2 etapa
* Poloniako Itzuliko etapa 1
* Europako errepideko txirrindularitza txapelketa
* Flandriako txapelketa
* 2. Brujas-De Panne Klasikoan
* 8. Gante-Wevelgemen
2025
* UAE Tourreko 2 etapa
* Paris-Nizako 2 etapa

## Sailkapen orokorra Itzuli Handietan

| Itzulia | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 | 2022 | 2023 | 2024 |
| Italiako Giroa | — | — | — | — | — | — | — | — | — | — | UT | — | — | 138. |
| Frantziako Tourra | — | — | — | — | — | — | — | — | — | — | UT | — | — | — |
| Espainiako Vuelta | — | — | — | — | — | — | — | — | — | — | — | 132. | — | — |
—: ez zuen parte hartu
UT: utzi, ez zuen amaitu

## Kanpo estekak

* Tim Merlier - ProCyclingStats
* Tim Merlierren fitxa
* Datuak: Q1870370
* Multimedia: Tim Merlier / Q1870370
# Larruazalpeko ehun

Larruazalpeko ehuna (latinezko subcutaneous-etik "azalaren azpian"), hipodermis, hipodermo (grekozko "azalaren azpian") edo azaleko faszia ere deitua, sistema tegumentarioko geruzarik baxuena da ornodunetan. Geruza honetan dauden zelula motak fibroblastoak, adipozitoak eta makrofagoak dira.
Ehun konektibo laxoa da batez ere, eta dermisean daudenak baino odol-hodi eta nerbio handiagoak ditu. Gorputzean gantza gordetzeko leku garrantzitsua da.

## Erreferentziak

* ↑ hypodermis lumenlearning. .

## Ikus, gainera

* Dermis
* Epidermis

## Kanpo estekak

* Datuak: Q1164665
# The Simpsons Hit & Run

The Simpsons: Hit & Run (euskaraz Simpsondarrak: Hit & Run) 2003an Radical Entertainment enpresak garatu eta Vivendi Universal Games aldizkariak argitaratu zuen abenturazko joko bat da. The Simpsons animaziozko sitcom estatubatuarrean oinarritua dago, eta Simpsondarren bideojokoen serieko hogeita bigarren atala da.
# José Posada Herreraren gobernua

José de Posada Herreraren gobernua laburra izan zen, baina esanguratsua Espainiako historian. José Posada Herrera Ministroen Kontseiluko presidentea izan zen 1883ko urriaren 13tik 1884ko urtarrilaren 18ra arte. Bere gobernua, "kontziliazio" liberaleko gobernu bezala ezagutzen dena, ministro fusionisten eta ezkertiarren nahasketa batek osatu zuen. Gobernu hau Práxedes Mateo Sagastaren dimisioaren ondoren eratu zen, Frantziarekiko krisi diplomatiko baten eta errepublikanoen erabaki huts baten ondorioz.
Bere agintaldi laburrean, Posada Herrera liberalen arteko batasuna mantentzen saiatu zen, baina bere gobernuak 90 egun baino ez zituen iraun. Alderdi Liberal-Kontserbadoreko Antonio Canovas del Castillok ordezkatu zuen

## Kabinetea

Ministroen Kontseilua, 1883ko urriaren 23a – 1884ko urtarrilaren 14a :
| Funtzioa | Izena eta abizenak | Denbora |
| Ministroen Kontseiluko presidentea | José Posada Herrera | 1883ko urriaren 23a – 1884ko urtarrilaren 14a |
| Estatu ministroa | Servando Ruiz Gómez | 1883ko urriaren 23a – 1884ko urtarrilaren 14a |
| Agintaritza ministroa | Segismundo Moret | 1883ko urriaren 23a – 1884ko urtarrilaren 14a |
| Gerra ministroa | José López Domínguez | 1883ko urriaren 23a – 1884ko urtarrilaren 14a |
| Itsas Armada ministroa | Carlos Valcárcel Usell | 1883ko urriaren 23a – 1884ko urtarrilaren 14a |
| Itsasoz haraindiko ministroa | Estanislao Suárez Inclán | 1883ko urriaren 23a – 1884ko urtarrilaren 14a |
| Ogasun ministroa | José Gallostra y Frau | 1883ko urriaren 23a – 1884ko urtarrilaren 14a |
| Grazia eta Justizia ministroa | Aureliano Linares Rivas | 1883ko urriaren 23a – 1884ko urtarrilaren 14a |
| Sustapen ministroa | Angel Carvajal y Fernández de Córdoba | 1883ko urriaren 23a – 1884ko urtarrilaren 14a |

## Kanpo estekak

* Datuak: Q17633152